Diari Oficial de la Generalitat Valenciana


Sumari del DOGV 2907, del 13-01-1997 (1997/890573)

ACORD de 10 de desembre de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Planes.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2907

Data del DOGV
:   13-01-1997

Secció del DOGV
:   ALTRES DISPOSICIONS

Número del document
:   1997/890573


Data del document
:   10-12-1996

Organisme emissor
:   Conselleria de Presidència

Tipus de document
:   Acord

ACORD de 10 de desembre de 1996, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Planes.  
El Govern Valencià, en la reunió del dia 10 de desembre de 1996, adoptà l'acord següent:  
L'Ajuntament de Planes, després de l'aprovació del projecte d'obres i l'acompliment dels requisits legals, va sol·licitar la declaració d'ocupació urgent dels béns i drets subjectes a l'expedient d'expropiació forçosa per a l'execució del projecte de col·lectors generals i estació depuradora d'aigües residuals en la conca del riu Serpis.  
Aquesta declaració d'ocupació urgent es justifica per la inclusió en el programa de la Diputació Provincial d'Alacant de la construcció de depuradores a la conca del riu Serpis, pel qual s'executen i financien les obres en la seua totalitat, sent impossible per falta de mitjans econòmics executar l'obra per part de l'Ajuntament.  
La relació de propietaris, béns i drets afectats per l'expedient fou sotmesa a informació pública i notificada individualment als interessats, i alguns han presentat al·legacions que han estat resoltes pel Ple de la corporació en sessió del dia 17 de juliol de 1996. Consta l'aprovació del projecte tècnic d'obres i l'acta de replanteig.  
Per tant, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut de Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià   
ACORDA  
Declarar l'ocupació urgent dels béns i drets subjectes a expedient de expropiació forçosa instruït per l'Ajuntament de Planes, per a l'execució del projecte de col·lectors generals i estació depuradora d'aigües residuals a la conca del riu Serpis.  
Relació de béns afectats  
Finca número 1 i única.  
Propietari: Flora López García i hereus de Luis Galiana Vidal.  
Adreça: Planes (Alacant)  
Situada en la partida: Horta de la Solana - Olivar de l'Apta.  
Superfície que s'ha d'expropiar: 1.930 metres quadrats més ampliació del camí, més dret de pas del col·lector.  
Confronta al nord amb el rierol del Codonyer, al sud amb Miguel Oltra, a l'est amb Francisco Catalá, a l'oest amb el barranc de Retilles.  
Altres dades de la finca: (ús, tipus de conreu) erm des de fa més de 20 anys.  
Estat jurídic: en propietat de Luis Galiana Vidal y Flora López García. Adquirida per compravenda segons l'escriptura autoritzada pel notari José M.ª Mompó Bisbal de Muro de Alcoy, amb dates 2 de setembre de 1974 i 3 d'agost de 1977, inscrita en el foli 35, llibre 63 de Planes, tom 718 del Registre de la Propietat de Cocentaina amb les següents càrregues:  
Gravada amb l'anotació preventiva d'embargament lletra A, en favor de la Caixa d'Estalvis d'Alacant i Múrcia, i sol·licitada la declaració de l'estat de suspensió de pagaments; aprovat judicialment el conveni de suspensió de pagaments amb els creditors (anotació registral de 02.01.84).  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament al·legacions als efectes únicament d'esmenar els possibles errors que s'hagen fet en relacionar els béns afectats per la urgent ocupació.  
Contra el present acord, que posa fi a la via administrativa, s'hi pot interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que els interessats puguen interposar-hi qualsevol altre recurs que estimen oportú.  
València, 10 de desembre de 1996  
El conseller secretari del Govern Valencià,  
JOSÉ JOAQUÍN RIPOLL SERRANO